<classify> PATRICIA KIMELEMETA-DAR ES SALAAM UPANDE wa Jamhuri kesi ya uhujumu uchumi inayomkabilialiyekuwa Mkurugenzi wa Mamlaka ya Vitambulisho NIDA, Dickson Maimu nawenzake, umeieleza Mahakama ya Hakimu Mkazi Kisutu kuwa upelelezi wa kesiinayowakabili vigogo hao haujakamilika. Washitakiwa wengine katika kesi hiyo ni Meneja Biashara wa Nida, Avelin Momburi,Mkurugenzi wa Kampuni ya Aste Insurance Brokers, Astery Ndege, Ofisa Usafirishaji, GeorgeNtalima, Mkurugenzi wa Sheria, Sabina Raymond na Xavery Kayombo. Wakili wa Serikali, Janeth Magoho, alieleza hayo jana mbeleya Hakimu Mkazi Augustina Mmbando wakatikesi hiyo ilipokuwa inatajwa na kuiomba Mahakama hiyo kupanga tarehe nyinginekwa ajili ya kutajwa. Hata hivyo, Hakimu Mmbando aliahirisha kesi hiyo hadi Mei28, mwaka huu kwa ajili ya kutajwa tena. Maimu na wenzake wanakabiliwa na kesi ya uhujumu uchumipamoja na kuisabishia Serikali hasara ya Sh bilioni 1.175. Washtakiwa hao wanakabiliwa na mashtaka 100 kati ya hayo,24 yakiwa ni ya utakatishaji fedha zaidi ya Sh bilioni 1.1, 23 ya kughushi nyaraka; 43 ni kiwasilishanyaraka za uongo kumdanganya mwajiriwao na kuisababishia mamlaka hiyohasara. Mashtaka mengine ni ya kujipatia fedha kwa njia zaudanganyifu mawili, shitaka moja la matumizi mabaya ya madaraka na mashtakamawili ya kula njama. Wanadaiwa kati ya Julai 19, mwaka 2011 na Agosti 31, mwaka2015, washtakiwa wakiwa maeneo tofauti ndaniya Jiji la Dar es Salaam walikula njama ya kufanya udanganyifu wa Sh bilioni1.175 dhidi ya NIDA. Maimu na Raymond wanatuhumiwa Novembe 7, mwaka 2011 wakiwa makao makuu ya NIDA,Kinondoni, walitumia madaraka yao vibayana kusababisha Kampuni ya GothamInternational Ltd kupata faida ya sh.899,935,494.  <topic>: KITAIFA 